《再游濮上饮李理卿第感今怀昔因而有赠》
明代·宋登春

昔别是何日，重来情更亲。春游尊尚在，夜醉榻犹陈。

有子能传业，无金不是贫。十年漂泊意，老去向谁论。

作者简介：真定府新河人，字应元，号海翁，晚号鹅池生。少能诗，善画。嗜酒慕侠，能骑射。年三十，以妻子儿女五人皆死，弃家远游。晚居江陵，知府徐学谟甚敬礼之。后游石首受辱，遂披发为头陀，不知所终。一说于万历十七年离徐学谟家，泛舟钱塘，投江死。有《鹅池集》、《燕石集》。